Ce restricții ar putea fi relaxate, dacă incidența se menține sub 1,5 la mie. Precizările prefectului Capitalei.
Restricțiile vor fi relaxate de vineri, în cazul în care incidența în București se menține sub 1,5 la mie. În cazul în care incidența Covid se va menține în Capitală sub 1,5 la mia de locuitori, prefectul a spus că va fi convocat Comitetul pentru Situații de Urgență. În ceea ce privește școala, prefectul susține că "acolo sunt alte scenarii și alte praguri".
Prefectul Capitalei, Alin Stoica, a anunțat miercuri seara ce restricții vor fi relaxate de vineri, în cazul în care incidența în București se menține sub 1,5 la mie și anunță când ar putea fi redeschise școlile pentru toți elevii.Întrebat ce se va întâmpla joi, în cazul în care incidența Covid se va menține în Capitală sub 1,5 la mia de locuitori, prefectul a spus că va fi convocat Comitetul pentru Situații de Urgență."Convocăm Comitetul, intrăm în situația care este deja prevăzută în Hotărârea de Guvern și anume scenariul verde. Pot funcționa spațiile unde se țin spectacole la 50% din capacitate, pot funcționa restaurantele la interior 50% din capacitate, zonele de jocuri de noroc. De asemenea, pot fi organizate spectacole de tip drive-in sau evenimente culturale în aer liber cu până la 300 de spectatori. Toate lucrurile astea vor fi posibile", a declarat Alin Stoica, la Digi24.Stoica: "De la 1 la mie, toți copii pot să meargă fizic la școală"El a spus că, în scenariul nefericit în care incidența va trece de 1,5, atunci "evident vom rămâne în scenariul de astăzi". Prefectul a anunțat că măsurile care ar putea fi adoptate joi vor intra în vigoare vineri, de la ora 0.00. În ceea ce privește școala, prefectul susține că "acolo sunt alte scenarii și alte praguri"."De la 1 la mie toți copii pot să meargă fizic la școală. Acum suntem în scenariul în care doar preșcolarii, școlarii din clasele primare și terminale pot veni fizic la școală, restul trebuie să facă școala online", a spus Stoica.Acesta a admis că e puțin probabil ca incidența să scadă la sub 1 la mie până vineri: "Suntem la 1,42 acum".Întrebat dacă acest lucru s-ar putea întâmpla până vinerea următoare, Alin Stoica a răspuns: "Dacă se păstrează acest trend și nu avem niciun fel de influențe din perioada anterioară, când au fost mai relaxate lucrurile, atunci este posibil să ajungem spre 1 la mie, însă trebuie să vedem că pasul de descreștere este mai mic și atunci s-ar putea să fie o perioadă mai lungă până ajungem acolo".